വാഴക്കുളത്ത് വിവാഹനിശ്ചയത്തിന് പിറ്റേന്ന് പ്രതിശ്രുത വധുവിനെ വീട്ടിലെത്തി പീഡിപ്പിക്കാന് ശ്രമം ഭീഷണി വരനെതിരെ കേസ് എറണാകുളം : വിവാഹനിശ്ചയത്തിന് പിറ്റേന്ന് പ്രതിശ്രുത വധുവിനെ വീട്ടിലെത്തി പീഡിപ്പിക്കാന് ശ്രമിച്ച കേസില് യുവാവ് അറസ്റ്റില്. പ്രതിശ്രുത വരന് ചെങ്ങമനാട് സ്വദേശി അനന്തകൃഷ്ണനെയാണ് വാഴക്കുളം പോലീസ് അറസ്റ്റ് ചെയ്തത്. യുവതി വനിതാ ഹെല്പ്പലൈനില് നല്കിയ പരാതിയുടെ അടിസ്ഥാനത്തിലാണ് പോലീസ് കേസെടുത്തത്. കഴിഞ്ഞ മെയ് 25 നായിരുന്നു കേസിനാസ്പദമായ സംഭവം. വിവാഹനിശ്ചയത്തിന് പിറ്റേന്ന് വീട്ടിലെത്തിയ യുവാവ് പീഡിപ്പിക്കാന് ശ്രമിക്കുകയായിരുന്നു. സ്ത്രീധനമായി 150 പവനും കാറും തന്നില്ലെങ്കില് വിവാഹത്തില് നിന്ന് പിന്മാറുമെന്ന് പറഞ്ഞ് ഭീഷണിപ്പെടുത്തിയതായും യുവതിയുടെ പരാതിയില് പറയുന്നു. യുവതിക്ക് ജോലി വാങ്ങി നല്കാമെന്ന് പറഞ്ഞ് അരലക്ഷം രൂപ വാങ്ങുകയും ചെയ്തു. പീഡനശ്രമം, സ്ത്രീധന നിരോധന നിയമം, വഞ്ചന എന്നീ വകുപ്പുകള് പ്രകാരമാണ് കേസെടുത്തിരിക്കുന്നത്.